****

**2017. április**

**Látogass el a Kreatív Európa Iroda megújult honlapjára és kövess minket Facebookon és Twitteren is!**

[media.kreativeuropa.hu](file:///\\kreativeuropasrv\iroda\MEDIA%20alprogram\MEDIA%20alprogram%202016\Hírlevelek\media.kreativeuropa.hu)

**[](https://twitter.com/CED_HU)[](https://www.facebook.com/KreativEuropaIroda/?fref=nf)**

**Hírek:**

## Mundruczó Kornél új filmje a jubileumi Cannes versenyprogramjában

## Mundruczó Kornél új filmje a jubileumi Cannes versenyprogramjában

Mundruczó Kornél új filmjét meghívták a 70. Cannes-i Filmfesztivál versenyprogramjába. Az alkotók bejelentették a film címét: Jupiter holdja (Jupiter’s Moon).   
Kristóf György Out című magyar koprodukcióban készült filmjének premierje az Un Certain Regard válogatásban lesz.   
  
A 70. Cannes-i Filmfesztivál (május 17-28.) jubileumi programjába meghívták Mundruczó Kornél Felesleges ember munkacímen készült alkotását, melynek végleges címe Jupiter holdja lett, utalva ezzel Európára.   
Mundruczó Kornél ezzel a filmmel ötödik alkalommal szerepel a világelső filmfesztivál hivatalos programjában, ami kizárólag a legnevesebb, világszerte jegyzett filmes alkotóknak adatott meg.   
  
“A Jupiter holdja egy olyan világban játszódik, ahol elveszítettük az erkölcsi kapaszkodókat. Zuhanunk. Elfelejtettünk felfelé nézni. Korunk Európájában, olyan sorsfordító helyzetekben, mint a menekültválság nincs iránytűnk ahhoz, hogy hogyan kell helyes döntéseket hozni. Engem a legjobban az foglalkoztat, hogy létezik-e közös hit, ami összeköthet még minket. Van-e megváltódás? Mi adhat reményt a legnehezebb időkben?” – teszi fel a kérdést Mundruczó Kornél.  
  
A Jupiter holdja a hitről, a megváltódásról, a csoda lehetőségéről szól, egy különös barátság történetén keresztül. Egy menekülő fiút, Aryant, meglőnek a határon. Csodálatos módon levitálni kezd. A menekülttábor racionális, meghasonlott orvosa, Dr. Stern kimenekíti őt, mert üzletet lát a fiú különös képességében. Útlevelet ígér neki. A fiú rááll a kétes szövetségre. A csodával való találkozás azonban felbolygatja az orvos életét. Új válaszokat kell találnia mindenre, amiben eddig hitt.  
A Jupiter holdja című film, melyet a magyar közönség 2017. júniusában láthat először a mozikban az Intercom forgalmazásában, magyar-német koprodukcióban készült a Proton Cinema gyártásában, és a Magyar Nemzeti Filmalap 697 millió forint értékű támogatásával.   
További támogatók: Eurimages, ZDF-ARTE, Mitteldeutsche Medienförderung, Medienboard Berlin-Brandenburg, NRW.  
  
Alkotók:  
rendező: Mundruczó Kornél, forgatókönyvíró: Wéber Kata, producer: Petrányi Viktória, Viola Fügen, Michael Weber, operatőr: Rév Marcell, vágó: Jancsó Dávid, látványtervező: Ágh Márton, zeneszerző: Jed Kurzel   
  
Főszereplők:    
Aryan - Jéger Zsombor, Stern - Merab Ninidze, László - Cserhalmi György, Vera - Balsai Móni  
  
Mundruczó Kornél korábbi cannes-i szereplései, sikerei:  
Mundruczó Kornél Fehér Isten című filmje a 2014-es cannes-i filmfesztiválon megkapta az Un Certain Regard szekció fődíját; Delta (2008) című filmjével megnyerte a cannes-i FIPRESCI Zsűri fődíját; Szelíd teremtés - A Frankenstein-terv (2010) című filmjét beválogatták a hivatalos versenyprogramba. Johanna (2005) című filmjét az Un Certain Regard szekcióban, Kis Apokrif No.2. (2004) című alkotását Cinéfondation szekcióban, A 78-as Szent Johannája (2003) című munkáját pedig a Directors’ Fortnight programban mutatták be a korábbi években Cannes-ban.   
  
  
Magyar koprodukció az Un Certain Regard válogatásban   
Kristóf György első játékfilmje, a Filmalap támogatással készült Out a cannes-i filmfesztivál Un Certain Regard válogatásába kapott meghívást. Az Out egy ötvenen túli férfi kelet-európai utazásának és útkeresésének története abszurd humorral elmesélve.   
A szlovák-magyar-cseh-francia-lett koprodukció készítésében számos magyar alkotó vett részt. A főszerepben Terhes Sándor látható, a film operatőre Pohárnok Gergely, a társforgatókönyvíró Horváth Eszter és Papp Gábor, az egyik vágója Dunai László volt.   
A kassai születésű Kristóf György a miskolci egyetem hallgatója volt, majd a prágai FAMU-n végzett filmrendező szakon, Out című filmtervével 2015-ben részt vett a cannes-i filmfesztivál Atelier elnevezésű filmterv-fejlesztő fórumán.   
Az Out a KMH Film koprodukciójában készült a Filmalap 44 millió forintos gyártási támogatásával, magyar koproducere Pusztai Ferenc, Taschler Andrea és Lovas Nándor volt.  
Az Out a Vertigo Média forgalmazásában június 15-től látható a magyar mozikban.   
  
  
Bővebb információ: <http://www.festival-cannes.fr>  
  
Forrás: [Magyar Nemzeti Filmalap](http://mnf.hu/hu)

## EU-s filmvetélkedő - eredmények



*Kihirdették az Európai Filmkvíz győzteseit:*  
Alan S. (Csehország)  
Andre M. (Franciaország),  
Aleksandra P. (Lengyelország),  
Carlos G.  (Spanyolország),  
Oana B. (Románia),  
Goda L. (Litvánia),  
Emilie S. (Franciaország),  
Max K. (Ausztria),  
Mirella A. (Lengyelország),  
Oana T. (Románia).  
  
[További információ](https://ec.europa.eu/digital-single-market/en/news/eu-film-contest-winners)

## Eurimages sajtóközlemény: 7+3=10

## Eurimages sajtóközlemény: 7+3=10

Három új Koprodukciós Fejlesztési Díjjal bővül az Eurimages eddigi 7 díjának köre.   
  
A 20.000 euró támogatásban részesülő projektek mindegyike nemzetközi mozi bemutatásra szánt alkotás. Az eredményhirdetésre a San Sebastián Nemzetközi Filmfesztiválon, az Erdélyi Nemzetközi Filmfesztiválon, valamint a Cartoon Movie-n kerül sor.  
  
Kapcsolat:   
Nathalie Monteillet   
Eurimages  
[nathalie.monteillet@coe.int](mailto:nathalie.monteillet@coe.int)   
  
Annick Maes   
Cartoon Movie   
[annick.maes@cartoon-media.eu](mailto:nathalie.monteillet@coe.int)   
  
[További információ](http://www.coe.int/t/dg4/eurimages/Source/Press%20releases/03-2017-Eurimages%20Awards.pdf)

## Sunny Side of the Doc 2017

## Sunny Side of the Doc 2017

A Sunny Side of the Doc az egyik legsikeresebb nemzetközi dokumentumfilmes vásár, amelyen évente körülbelül 2000 dokumentumfilmes szakember vesz részt.  
  
**Mikor és hol?  
2017. június 19-22., Franciaország, La Rochelle**  
A Sunny Side of the Doc egy olyan négynapos nemzetközi rendezvény, ahol a terület szakemberei összegyűlnek, projekteket és programokat értékesítenek, illetve vásárolnak, illetve partnereket keresnek projektjeikhez. Az esemény keretében konferenciákra, pitching versenyekre, műsorszórók előadásaira, vetítésekre, kiállításokra és további különleges eseményekre kerül sor.

[Bővebben](http://www.sunnysideofthedoc.com/sunnyside/)

**Képzési lehetőségek Európában**

## Atelier Ludwigsburg-Paris 2017/2018



Az Atelier Ludwigsburg-Paris egy 1 éves képzési program a Filmakademie Baden-Württemberg és a párizsi La Fémis közös szervezésében.   
  
**Jelentkezési határidő:   
2017. május 31.**

**Kinek szól?**Pályakezdő európai filmproducereknek és forgalmazóknak  
  
**A program leírása:**   
Az órákat a filmipar és a média legjobb vezetői tartják, amelyek a forgatókönyv- és projektfejlesztésre, a finanszírozásra, a gyártásra, a forgalmazásra és a marketingre fektetik a hangsúlyt. A képzés során minden résztvevő készít egy rövidfilmet francia-német koprodukcióban, közösen az ARTE-val és az SVVR-rel, a helyi csatornával.  
  
**A tréning előnyei:**Az Atelier Ludwigsburg-Paris nem európai jelentkezőknek is lehetőséget kínál, azért, hogy támogassa azokat a szakembereket, akik főleg Európában szeretnének dolgozni, hogy tapasztalatot szerezzenek vagy ismereteiket bővítsék az európai filmiparral kapcsolatban.  
  
A jelentkezésnél követelmény a jó német vagy francia nyelvtudás.  
  
Kapcsolat:  
Christine Ghazarian  
[c.ghazarian@femis.fr](mailto:c.ghazarian@femis.fr)  
+33 1 53 41 22 13  
  
További információ:  
[www.atelier-ludwigsburg-paris.com](http://www.atelier-ludwigsburg-paris.com)  
[www.femis.fr](http://www.femis.fr)

## Sino-European Project Lab 2017



A 3. alkalommal megrendezésre kerülő Sino-European Project Lab egy európai és kínai koprodukciós játékfilm-fejlesztési képzés.

**Mikor és hol?**Modul 1.: 2017. június 14-16., Kína  
Modul 2.: Egyeztetés alatt   
 **Jelentkezési határidő:   
2017. április 28.  
  
A program leírása:**  
6 európai és 6 kínai rendező-produceri vagy író-produceri csapat koprodukcióra alkalmas játékfilmes projektje vesz részt a képzésen. Európai és kínai filmes szakemberek segítik a résztvevőket projektjük fejlesztésében.   
  
**Részvételi díj:**A képzésen való részvétel ingyenes, az utazási költségeket és az akkreditációs költségeket a résztvevő finanszírozza.  
  
[További információ](http://www.bridgingthedragon.com)

## Ex Oriente Film 2017



Dokumentumfimes szakmai képzési program kelet-közép-európai rendezőknek és producereknek.  
  
**Mikor és hol?  
2017. június 26 – július 1., Horvátország, Split  
2017. október 23-28., Csehország, Jihlava  
2018. március, Csehország, Prága  
  
Jelentkezési határidő:   
2017. május 4.  
  
Kinek szól?**Dokumentumfilmes szakembereknek, akik nemzetközi piacra készülő projektjeikkel a helyi filmpiaci határokat áttörését tűzték ki célul. A kurzus résztvevői Kelet-Közép-Európából érkeznek - jelentős szakmai tapasztalattal rendelkező rendezők és producerek, valamint független, pályájuk kezdetén lévő producerek, illetve végzős egyetemisták és kezdők. Minden jelentkezőnek szakmai tapasztalatokkal kell alátámasztania jelentkezését.  
  
**Részvételi díj:**1 800 euró, mely fedezi a szállás és az ebédek költségeit két résztvevő részére a három workshop ideje alatt. Ösztöndíjak elérhetőek, ha a jelentkező bizonyítani tudja, hogy hazájában nem tud máshonnan ösztöndíjat kapni.  
  
**Munkanyelv:**   
angol  
  
Kapcsolat:  
Tereza Ritterová  
+420 608 583 158  
[tereza@dokweb.net](mailto:tereza@dokweb.net)  
  
[További információ](https://www.dokweb.net/activities/ex-oriente-film/2017/2017-edition-details)

## Cartoon 360



A Cartoon 360 egy cross-mediás animációs pitching esemény, mely a népszerű Cartoon Forum és Cartoon Movie utáni következő lépés.   
  
**Mikor és hol?  
2017. május 29-31., Spanyolország, Barcelona**  
**Jelentkezési határidő:   
2017. május 12.  
  
A program leírása:**Az esemény során a résztvevők végighallgatják az összes prezentációt, és az azokhoz fűzött szakértői útmutatásokat és tanácsokat.  
  
**Részvételi díjak:**400 euró projekt nélkül, 500 euró projekttel jelentkezőknek. Ösztöndíjak elérhetők.  
  
Kapcsolat:  
[masters@cartoon-media.eu](mailto:masters@cartoon-media.eu)  
+32 2 242 93 53

[További információ](http://www.cartoon-media.eu/cartoon-360/about-cartoon-360.htm)

## VR Creators’ Lab



**Európa exkluzív ötnapos VR képzési és projektfejlesztő programja**   
  
A virtuális valóság napjaink leginnovatívabb médiuma. A történetmesélés evolúciójában a térbeli narráció egyszerre ötvözi a klasszikus és az új készségeket. Ebből adódóan az elbeszélő és a közönség kapcsolatának újradefiniálására van szükség.  
  
**Mikor és hol?   
2017. július 17-21., Németország, München**  
**Jelentkezési határidő:   
2017. április 28.**  
  
**A program célja:**  
Olyan kreatív platformot nyújtani íróknak, VR fejlesztőknek, játéktervezőknek, 360 fokos videó-készítőknek, kreatív producereknek és VR rajongóknak, amely segít megismerni a térbeli elbeszélések kihívásait és lehetőségeit.  
  
**Részvételi díj:**870 euró. Ösztöndíjakra lehet pályázni.  
  
[További információ](http://www.vr-creators-lab.com)

Kapcsolat:   
[vr-creators-lab@filmzentrum.net](mailto:vr-creators-lab@filmzentrum.net)

**Közelgő pályázati határidők:**

**Általános tudnivalók:**

A Kreatív Európa program keretében minden pályázatot online kell beküldeni egy úgynevezett eFormon, azaz elektronikus jelentkezési lapon keresztül. A pályázás első lépéseként regisztrálni kell a pályázó céget az alábbi portálon, hogy létrehozzuk a cég saját EU Login (korábbi nevén ECAS) hozzáférését:

<https://ec.europa.eu/education/participants/portal/desktop/en/home.html>

Az EU Login account létrehozása után regisztrálnunk kell a pályázó céget néhány egyszerű lépésben a következő oldalon:

<https://webgate.ec.europa.eu/cas/eim/external/register.cgi>

A regisztrációs folyamat végén a pályázó kap egy úgynevezett PIC személyi azonosítókódot, aminek segítségével hozzáférhetünk az eFormokhoz, és megkezdhetjük a pályázat elkészítését.

Kérjük, mindenképpen tartsák szem előtt, hogy az eFormokat minden esetben az adott határidő napján legkésőbb déli 12 óráig (CET) lehet elküldeni, de nem ajánlatos az utolsó napig várni a pályázat beküldésével, mert a nagy forgalom leterhelheti az internetes rendszert.

**01/2017 Forgalmazói ügynökségek**Létrehozás: **2017. június 16.**  
Újra-befektetés: **2018. október 3.**

**18/2016** [**Automatikus mozi forgalmazás**](http://media.kreativeuropa.hu/forgalmazas/automatikus-mozi-forgalmazas)Létrehozás: **2017. április 28.**Újra-befektetés: **2018. augusztus 1.**

**16/2016 Filmfesztiválok**2. határidő: **2017. április 27.**

**23/2016 Televíziós műsorgyártás**2.határidő: **2017. május 25.**

**19/2016 Szelektív mozi forgalmazás**2. határidő: **2017. június 14.**

**09/2016 Automatikus mozi forgalmazás**2. határidő: **2017. augusztus 1.**

**01/2016 Forgalmazói ügynökségek**Újra-befektetés: **2017. október 3.**

Bővebben a pályázatokról: <http://media.kreativeuropa.hu/palyazatok>

Üdvözlettel,

Stork Fanni



**Kreatív Európa Iroda / Creative Europe Desk Hungary   
MEDIA alprogram / MEDIA Sub-programme**  
  
Kreatív Európa Nonprofit Kft.  
H-1145 Budapest, Róna u. 174.  
I ép. III/304.  
Tel: +36 1 300 7202  
[media@kreativeuropa.hu](mailto:media@kreativeuropa.hu)   
[media.kreativeuropa.hu](http://media.kreativeuropa.hu/)